 Waxaanu Jamaal intaas ku daray Kalfadhiga xiligaasi la qabtay qodobada ugu weyn ee lagu ansixiyey waxaa ka mid ahaa heshiishka labadda garab, waxa kale oo lagu ansixiyey musharaxiinta madaxtooyada uga qaybgali doonta xisbiga, marka shirweynihii golaha dhexe ee qodobadaasi ansixiyey inuu warbaahinta ka yidhaahdo waxba kama jiraan waa mid deel qaaf ah, shuruucdii xisbiga ayuu jabiyey, xisbigu sharci buu leeyahay, wuxuu u qaybsamay xisbigu hogaankii xisbiga iyo musharaxiinta, gudoomiyaha xisbiga ayaa laga doonayaa inuu xisbiga dhiso, maaha musharaxiinta, musharaxiintu xilli ayey leeyihiin ay doorashada ka qaybgalaan, mar walba waa lagama maarmaan in la wada shaqeeyo, laakiin xisbiga UCID waxa qoorta iskaga duubay gudoomiyaha, mar walba wuxu warbaahinta la soo istaagaa hadalo is burburinaya oo khalkhal ku abuuraya taageerayaasha, taasina waa ta keentay inuu musharaxii madaxweyne ku xigeenka isku casilo oo uu u dul qaadan waayo, anigu waxaan leeyahay anigu cidna uga tagi maayo, waxaan noqon doona ka ugu dambeeyey ee jooga. 